CELEX: 62011CA0394
Language: et
Date: 2013-01-31 00:00:00
Title: Kohtuasi C-394/11: Euroopa Kohtu (neljas koda) 31. jaanuari 2013 . aasta otsus (Komisia za zashtita ot diskriminatsia eelotsusetaotlus — Bulgaaria) — Valeri Hariev Belov versus CHEZ Elektro Balgaria AD jt (Eelotsusetaotlus — ELTL artikkel 267 — Mõiste „liikmesriigi kohus” — Euroopa Kohtu pädevuse puudumine)

23.3.2013   
            
            
               ET
            
            
               Euroopa Liidu Teataja
            
            
               C 86/4
            
         Euroopa Kohtu (neljas koda) 31. jaanuari 2013. aasta otsus (Komisia za zashtita ot diskriminatsia eelotsusetaotlus — Bulgaaria) — Valeri Hariev Belov versus CHEZ Elektro Balgaria AD jt
   (Kohtuasi C-394/11) (1)
   
   (Eelotsusetaotlus - ELTL artikkel 267 - Mõiste „liikmesriigi kohus” - Euroopa Kohtu pädevuse puudumine)
   2013/C 86/06
   Kohtumenetluse keel: bulgaaria
   
      Eelotsusetaotluse esitanud kohus
   
   Komisia za zashtita ot diskriminatsia
   
      Põhikohtuasja pooled
   
   
      Kaebuse esitaja: Valeri Hariev Belov
   
      Vastustajad: CHEZ Elektro Balgaria AD, Lidia Georgieva Dimitrova, Roselina Dimitrova Kostova, Kremena Stoyanova Stoyanova, CHEZ Razpredelenie Balgaria AD, Ivan Kovarzhchik, Atanas Antonov Dandarov, Irzhi Postolka, Vladimir Marek, Darzhavna Komisia po energiyno i vodno regulirane
   
      Ese
   
   Eelotsusetaotlus — Komisia za zashtita ot diskriminatsia — Nõukogu 29. juuni 2000. aasta direktiivi 2000/43/EÜ, millega rakendatakse võrdse kohtlemise põhimõte sõltumata isikute rassilisest või etnilisest päritolust (EÜT L 180, lk 22, ELT eriväljaanne 20/01, lk 23), artikli 2 lõike 1 punktide a ja b, artikli 3 lõike 1 punkti h ja artikli 8 lõike 1 ning Euroopa Liidu põhiõiguste harta artikli 38 ning Euroopa Parlamendi ja nõukogu 5. aprilli 2006. aasta direktiivi 2006/32/EÜ, mis käsitleb energia lõpptarbimise tõhusust ja energiateenuseid ning millega tunnistatakse kehtetuks nõukogu direktiiv 93/76/EMÜ (ELT L 114, lk 64), põhjenduse 29, artikli 1 ja artikli 13 lõike 1 ning Euroopa Parlamendi ja nõukogu 26. juuni 2003. aasta direktiivi 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ (ELT L 176, lk 37; ELT eriväljaanne 12/02, lk 211), artikli 3 lõike 5 ning Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ (ELT L 211, lk 55), artikli 3 lõike 7 tõlgendamine — Haldustava, mille kohaselt on jaotusvõrguettevõtjatele antud vabadus paigaldada elektriarvestid romide linnaosades tänavatel elektripostide külge kasutajatele ligipääsmatule kõrgusele, mistõttu ei ole nende linnaosade tarbijatel võimalik enda arvestite näite vaadata, samas kui väljaspool romide linnaosasid on elektriarvestid paigaldatud ligipääsetavale kõrgusele — Elektrienergia lõpptarbija õigus ja huvi kontrollida regulaarselt elektriarvesti näitu — Tõendamiskoormis diskrimineerimisasjades
   
      Resolutsioon
   
   Euroopa Liidu Kohus ei ole pädev vastama Komisia za zashtita ot diskriminatsia 19. juuli 2011. aasta eelotsusetaotlusega esitatud küsimustele.
   
      (1)  ELT C 298, 8.10.2011.